പുരാവസ്തുശേഖരം കാണാന് പലതവണ ക്ഷണിച്ചു, ഫാന്സ് അസോസിയേഷന് വഴിയും ബന്ധപ്പെട്ടു: മോന്സനു മുന്നില് വീഴാത്ത സൂപ്പര് താരം? കൊച്ചി: പുരാവസ്തു വില്പനയുടെ പേരില് പലരില് നിന്നായി കോടികള് തട്ടിയ മോന്സണ് മാവുങ്കലിന് ഉന്നതരുമായി അടുത്ത ബന്ധം. കെ സുധാകരന്, ലോക്നാഥ് ബെഹ്റ, മനോജ് എബ്രഹാം, മോഹന്ലാല്, ടോവിനോ തോമസ്, പേര്ളി മാണി, ശ്രീനിവാസന് തുടങ്ങിയവര്ക്കൊപ്പം മോന്സണ് നില്ക്കുന്നതിന്റെയും ഇയാളുടെ വീട്ടില് ഇവരില് പലരും സന്ദര്ശനം നടത്തിയതിന്റെയും ഫോട്ടോകള് പുറത്തുവന്നിരുന്നു. രാഷ്ട്രീയ, സിനിമാ മേഖലയിലെയും പോലീസിലെയും നിരവധി പ്രമുഖരുമായി ബന്ധമുള്ള മോന്സണ് മലയാള സിനിമയിലെ ഒരു സൂപ്പര്താരത്തെ തന്റെ വീട്ടിലെത്തിക്കാന് പലതവണ ശ്രമിച്ചിരുന്നതായി റിപ്പോര്ട്ട്. ഈ നടനുമായി ഏറെ അടുപ്പമുള്ള ഫാന്സ് അസോസിയേഷനുമായി വരെ മോന്സണ് ബന്ധപ്പെട്ടു. ഇതിനായി ഫാന്സ് അസോസിയേഷനിലെ ഭാരവാഹികളിലൊരാളെ വീട്ടിലേക്കു ക്ഷണിച്ചുവരുത്തിയിരുന്നു. ഇയാളെ മോന്സണ് തന്റെ പുരാവസ്തുശേഖരങ്ങള് കാണിച്ചശേഷം സൂപ്പര്താരത്തെ ഒരു ദിവസം തന്റെ വീട്ടിലേക്ക് കൊണ്ടുവരണമെന്ന് അഭ്യര്ഥിക്കുകയായിരുന്നു. എന്നാല്, മോന്സന്റെ മോഹം മാത്രം നടന്നില്ല. ഇയാളുടെ ആഗ്രഹം ഫാന്സ് അസോസിയേഷന് ഭാരവാഹി സൂപ്പര്താരത്തെ ധരിപ്പിച്ചെങ്കിലും അദ്ദേഹം ക്ഷണം സ്വീകരിച്ചില്ല. ഇതോടെ, മോന്സനു മുന്നില് വീഴാത്ത ആ സൂപ്പര് താരം ആരെന്ന സംശയത്തിലാണ് സിനിമാപ്രേമികള്. അതേസമയം, മോന്സണ് മാവുങ്കലിന്റെ സ്വകാര്യ ജീവിതം ഏറെ ദുരൂഹതകള് നിറഞ്ഞതായിരുന്നുവെന്ന് റിപ്പോര്ട്ട്. ടെക്നിക്കല് സ്കൂളിലെ പഠനത്തിനുശേഷം വൈദികപഠനത്തിന് സെമിനാരിയില് ചേര്ന്നെങ്കിലും ഒരുവര്ഷം പൂര്ത്തിയാകുന്നതിനു മുന്പ് ഉപേക്ഷിച്ചു. തുടര്ന്ന് ഇടവക പള്ളിയില് കപ്യാരായി. എയ്ഡഡ് സ്കൂളിലെ അദ്ധ്യാപികയായ കന്യാസ്ത്രിയെ പ്രണയിച്ച് വിവാഹം കഴിച്ചുവെന്നാണ് റിപ്പോര്ട്ട്. ഈ വിവാഹം ഏറെ ചര്ച്ചയായി. പിന്നീട് നാടുവിട്ടു, ധനികനായ തിരിച്ചുവന്നു. ഡോക്ടറായും പുരാവസ്തു ബിസിനസുകാരനായും രംഗത്തു വന്നത് ഈ രണ്ടാം വരവിനു ശേഷമാണ്. Tags mohanlal tovino Monson Mavunkal shortlink